**Likumprojekta „Grozījums likumā „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| **1.** | **Pamatojums** | Likumprojekts „Grozījums likumā „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību”” (turpmāk – likumprojekts) izstrādāts, pamatojoties uz Ministru kabineta 2009. gada 19. novembra rīkojumu Nr. 797 „Par Koncepciju par Civillikuma Mantojuma tiesību daļas modernizāciju” (turpmāk – Koncepcija).Valdības rīcības plāna Deklarācijas par Valda Dombrovska vadītā Ministru kabineta iecerēto darbību īstenošanai (apstiprināts ar Ministru kabineta 2012.gada 16.februāra rīkojumu Nr.84) 119.2.apakšpunkts. |
| **2.** | **Pašreizējā situācija un problēmas** | Tieslietu ministrija ir sagatavojusi likumprojektu „Grozījumi Civillikumā” (VSS-346) un plāno precizēt privātu testamentu regulējumu, lai nodrošinātu privāta testamenta jēgai un būtībai piemērotāku un atbilstošāku veidu.Likumprojekts „Grozījumi Civillikumā” (VSS-346) paredz izteikt Civillikuma 446. pantu jaunā redakcijā, t.i., noteikt, ka privāts testaments taisāms rakstiski, mantojuma atstājējam pašrocīgi visu testamentu uzrakstot un parakstot. Vienlaikus likumprojekts „Grozījumi Civillikumā” (VSS-346) paredz izslēgt Civillikuma 447., 448., 449. un 450. pantu.Ņemot vērā to, ka Civillikumā nav pārejas noteikumu, kuros varētu iekļaut pārejas normu attiecībā uz privātajiem testamentiem, kas taisīti līdz brīdim, kad tiek grozīts Civillikums (446.-450.pants), tad nepieciešams šādu pārejas normu iekļaut normatīvā aktā, kas regulētu šo tiesisko situāciju. |
| **3.** | **Saistītie politikas ietekmes novērtējumi un pētījumi** | I.Šermukšņa, P.Bulava, J.Solovjakova, E. Virko veiktais pētījums „Identificētie problēmu jautājumi Latvijas Republikas mantojuma tiesību regulējumā”. Ar pētījumu un tajā izdarītajiem secinājumiem iespējams iepazīties Tieslietu ministrijas mājas lapā: <http://www.tm.gov.lv/lv/ministrija/imateriali/petijumi.html> |
| **4.** | **Tiesiskā regulējuma mērķis un būtība** | Likumprojekts paredz pārejas noteikumu, nosakot, ka privātu testamentu, kas taisīts līdz brīdim, kad grozīts Civillikums (446.-450.pants), var atzīt par stājušos likumīgā spēkā, ja tas atbilst tiem Civillikuma noteikumiem, kas bija spēkā tā taisīšanas laikā. Gadījumā, ja pastāv šaubas par to, ka testaments ir viltots (taisīts pēc Civillikuma grozījumu spēkā stāšanās), tad pastāv iespēja to pierādīt civilprocesuālā kārtā.Tātad minētā norma paredz tiesisku noteiktību attiecībā uz tiem privātajiem testamentiem, kas taisīti līdz brīdim, kad tiek grozīts Civillikums (446.-450.pants) un būs spēkā, ja tie atbilst Civillikuma noteikumiem to taisīšanas brīdī. Tā rezultātā tiks ievērots tiesiskās paļāvības princips un privātpersonām netiks uzliks pienākums pārtaisīt jau sagatavotus privātus testamentus, ja tie atbilst Civillikuma noteikumiem. |
| **5.** | **Projekta izstrādē iesaistītās institūcijas** | Likumprojektu mantojuma tiesību regulējumā izstrādāja ar tieslietu ministra 2009. gada 23. decembra rīkojumu Nr. 1-1/435 izveidotā darba grupa normatīvo aktu projektu, kas saistīti ar Koncepcijas par Civillikuma Mantojuma tiesību daļas modernizācijas īstenošanu, izstrādei. Darba grupas sastāvā tika iekļauti pārstāvji no Tieslietu ministrijas, Finanšu ministrijas, Labklājības ministrijas, Rīgas bāriņtiesas, Latvijas Universitātes, Latvijas zvērinātu notāru padomes, Latvijas zvērinātu tiesu izpildītāju padomes, kā arī tiesneši, zvērināti notāri un zvērināti advokāti.  |
| **6.** | **Iemesli, kādēļ netika nodrošināta sabiedrības līdzdalība** | Projekts šo jomu neskar. |
| **7.** | **Cita informācija** | Nav. |

|  |
| --- |
| II. Tiesību akta projekta ietekme uz sabiedrību |
| **1.** | **Sabiedrības mērķgrupa** |  Likumprojektā ietvertais regulējums aptver visu sabiedrību kopumā (pēc Centrālās statistikas pārvaldes datiem Latvijā 2012.gada 1.maiju bija 2,046 miljoni iedzīvotāju).  |
| **2.** | **Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt** | Likumprojektā ietvertais regulējums varētu ietekmēt arī ārzemniekus, kuri vēlēsies sakārtot savas tiesības uz viņiem pienākošos mantojuma daļu. Minētās sabiedrības grupas aptuvenais skaitliskais lielums nav nosakāms, jo nav iespējams precīzi prognozēt, cik ārzemnieku varēs pretendēt uz mantojuma pieņemšanu.Ar likumprojektu tiek ietekmētas personas, piemēram, lasīt un rakstīt nepratējiem tiks liegta iespēja taisīt privātus testamentus. Tāpēc viņi varēs taisīt tikai publiskus testamentus.  |
| **3.** | **Tiesiskā regulējuma finansiālā ietekme** | Projekts šo jomu neskar. |
| **4.** | **Tiesiskā regulējuma nefinansiālā ietekme** | Likumprojektā ietvertais regulējums nodrošinās vienlīdzīgas tiesības un iespējas visām personām, kuras atrodas vienādos un salīdzināmos apstākļos. |
| **5.** | **Administratīvās procedūras raksturojums** | Projekts šo jomu neskar. |
| **6.** | **Administratīvo izmaksu monetārs novērtējums** | Projekts šo jomu neskar. |
| **7.** | **Cita informācija** | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem***Projekts šo jomu neskar* |
| IV. Tiesību akta projekta ietekme uz spēkā esošo tiesību normu sistēmu |
| **1.** | **Nepieciešamie saistītie tiesību aktu projekti** | Likumprojekts ir izstrādāts un virzāms izskatīšanai vienotā likumprojektu paketē ar grozījumiem Civillikumā, Bāriņtiesu likumā un Notariāta likumā. Par likumprojektu izstrādi atbildīgā institūcija – Tieslietu ministrija.Bez tam vienlaikus ar minēto likumprojektu paketes spēkā stāšanos nepieciešams nodrošināt grozījumu izstrādi:1. Ministru kabineta 2006.gada 19.decembra noteikumos Nr. 1037 „Bāriņtiesas darbības noteikumi”, lai tos saskaņotu ar attiecīgajiem grozījumiem virzāmos likumprojektos – par atbildīgo par grozījumu izstrādi šajos noteikumos nosakot Tieslietu ministriju.2. Ministru kabineta 2005. gada 13. decembra noteikumos Nr. 934 „Noteikumi par budžetu izdevumu klasifikāciju atbilstoši funkcionālajām kategorijām” attiecībā uz terminoloģijas lietošanu jautājumā par neatraidāmajiem mantiniekiem – par atbildīgo par grozījumu izstrādi šajos noteikumos nosakot Tieslietu ministriju.3. Ministru kabineta 2008. gada 4. augusta noteikumos Nr.618 „Noteikumi par mantojuma reģistra un mantojuma lietu vešanu”, lai tos saskaņotu ar attiecīgajiem grozījumiem likumos – par atbildīgo par grozījumu izstrādi šajos noteikumos nosakot Tieslietu ministriju.4. Ministru kabineta 2008. gada 15.septembra noteikumos Nr.747 „Noteikumi par zvērinātu notāru atlīdzības taksēm un to noteikšanas kārtību”, lai noteiktu zvērināta notāra atlīdzības taksi par aizgādnības nodibināšanu mantojumam – par atbildīgo par grozījumu izstrādi šajos noteikumos nosakot Tieslietu ministriju.5. Ministru kabineta 2008.gada 6.maija noteikumu Nr.319 „Noteikumi par mantojuma apliecību paraugiem” 1.pielikumā, svītrojot norādi uz laulāto likumiskajām mantiskajām attiecībām – par atbildīgo par grozījumu izstrādi šajos noteikumos nosakot Tieslietu ministriju.Ministru kabineta noteikumu projekti tiks izstrādāti triju mēnešu laikā pēc augstāk minēto likumprojektu pieņemšanas Saeimā 2.lasījumā, lai tie varētu stāties spēkā vienlaicīgi ar attiecīgiem grozījumiem likumos. |
| **2.** | **Cita informācija** | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām***Projekts šo jomu neskar.* |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | **Sabiedrības informēšana par projekta izstrādes uzsākšanu** | Latvijas zvērinātu notāru padome, Latvijas zvērinātu tiesu izpildītāju padome, kā arī Latvijas Universitātes lektori tika informēti par likumprojekta izstrādi un piedalījās darba grupās. |
| 2. | **Sabiedrības līdzdalība projekta izstrādē**  | Darba grupā tika iesniegti un izvērtēti iesaistīto pušu priekšlikumi.  |
| 3. | **Sabiedrības līdzdalības rezultāti**  | Iesaistīto pušu priekšlikumu iestrādāti likumprojektā. |
| 4. | **Saeimas un ekspertu līdzdalība** | Projekts šo jomu neskar. |
| 5. | **Cita informācija** | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | **Projekta izpildē iesaistītās institūcijas**  | Likumprojekta izpildi atbilstoši ārējos normatīvajos aktos nostiprinātajai kompetencei nodrošinās zvērināti notāri, bāriņtiesas un tiesas. |
| 2. | **Projekta izpildes ietekme uz pārvaldes funkcijām**  | Projekts šo jomu neskar. |
| 3. | **Projekta izpildes ietekme uz pārvaldes institucionālo struktūru.****Jaunu institūciju izveide** | Saistībā ar likumprojekta izpildi nav nepieciešams veidot jaunas institūcijas. |
| 4. | **Projekta izpildes ietekme uz pārvaldes institucionālo struktūru.****Esošu institūciju likvidācija** | Saistībā ar likumprojekta izpildi netiks likvidētas esošās institūcijas. |
| 5. | **Projekta izpildes ietekme uz pārvaldes institucionālo struktūru.****Esošu institūciju reorganizācija** | Saistībā ar likumprojekta izpildi nav plānota esošo institūciju reorganizācija vai apvienošana. |
| **6.** | **Cita informācija** | Nav |

Tieslietu ministrs J. Bordāns

30.07.2012 9:40

1070

Paipala

67046107, olga.paipala@tm.gov.lv